lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv pl id lv lv lv lv lv lv es uk es en en sl lv lv lv nl lv lv lv nl lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv fy lv lv lv lv lv lv en lv lv lv lv lv lv lv lv lv lv lv lv lv lv rm lv lv lv lv lv lv lv lv ja lv lv en lv lv lv en lv lv fr lv nl lv lv lv lv lv pl en lv lv lv en lv lv lv lv en lv lv en lv lv nl lv lv lv lv lv lv sv lv pl en lv lv lv lv lv lv lv lv fr lv lv en lv lv lv de sk en sk hbs_lat lv lv sk hbs_lat uk en en lv id es es en lv lv
Pašmāju slavenības atklāti par vēlēšanām un to, kāpēc iet balsot
Elza Jēkabsone, Izklaides ziņu žurnāliste
2018. gada 6. oktobris 00:00
Sestdien, 6. oktobrī, izšķirsies Latvijas nākotne, iedzīvotājiem dodoties balsot 13. Saeimas vēlēšanās. Tā kā 2014. gadā vēlēšanās piedalījās tikai apmēram 60% balsstiesīgo, TVNET uzrunāja sabiedrībā labi pazīstamus cilvēkus, lai noskaidrotu, kāpēc tomēr vajadzētu iziet no mājas un doties uz vēlēšanu iecirkni.
Publiskots karalienes Elizabetes II nāves cēlonis
Paziņoti "Spēlmaņu nakts" balvu pretendenti
Iemīļoti aktieri līksmo seriāla "UgunsGrēks" pirmās sērijas noskatīšanās ballītē
Lasvegasas iluzionists Jeff Mc Bride uzstāsies bērnu slimnīcā
59 gadu vecumā miris hita "Gangsta's Paradise" izpildītājs
Aktieris un radio balss Valdis Sils
- Vai plāno doties balsot? Pastāsti, kāpēc?
- Balsot noteikti iešu, vienmēr esmu gājis. Man tas šķiet pašsaprotami, jo tā es gan nosaku savu nākotni, gan vēlēšanās varu iegūt vismaz 15 jaunus pierakstu papīrīšus!
- Vai ikdienā seko līdzi aktuālajam Latvijas politikā?
- Cenšos sekot, un nu jau pirms katrām vēlēšanām arvien vairāk parādās déjà vu sajūta. Sekošana līdzi man ir palīdzējusi uzvarēt vēlēšanu nakts prognožu spēlē starp draugiem, ko iesaku uzspēlēt visiem. Tas sekošanu rezultātiem padara aizraujošāku.
- Ja tev pēkšņi būtu vara ņemt kaut ko un izmainīt, kas tas būtu un kāpēc?
- Domāju, ka es neko lielu tā pēkšņi nemainītu, taču darītu visu, kas manos spēkos, lai aizliegtu rasolam likt klāt ābolus.
Tā ir problēma, nepareiza lieta un slikta sistēma vienkopus.
TV personība un pasākumu organizatore Gundega Skudriņa
- Vai plāno doties balsot? Pastāsti, kāpēc?
- Esmu prom Gruzijā. Speciāli ar kolēģim brauksim 6. oktobrī mājās - obligāti, tāpēc, ka vēlēšanas ir šā gada svarīgākā diena! Vienmēr, vienmēr dodos balsot, jo pēc manas pārliecības valsts ir cilvēki, tātad mēs! Un, ja gribas ko paveikt, tad jāsāk ar sevi. Visbriesmīgākā ir vienaldzība, tā veicina iznīcību.
Dodoties balsot, ikkatram ir iespēja iekustināt šo klints bluķi.
- Vai ikdienā seko līdzi aktuālajam Latvijas politikā?
- Ikdienā neesmu cītīga politikas sekotāja, bet lielos vilcienos aktualitātes pārzinu. Tā kā manā paziņu lokā ir arī cilvēki, kas ļoti interesējas par politiku, tad diskusijas vai pārrunas ir neizbēgamas.
- Ja tev pēkšņi būtu vara ņemt kaut ko un izmainīt, kas tas būtu un kāpēc?
- Ja man būtu tāda vara, tad gribētos pievērsties izglītībai, lai pēc iespējas vairāk rosinātu domāt, analizēt, kritiski izvērtēt un augtu gudri, spriestspējīgi cilvēki, kuri āāā kā vajadzīgi!
Grupas "Bandmaster" soliste Zelma Jēgere jeb solomāksliniece Viņa
- Vai plāno doties balsot? Pastāsti, kāpēc?
- Es plānoju doties balsot, kaut arī pašlaik atrodos Portugālē - mēģināšu atrast veidu, kā to izdarīt no šejienes, domāju, ka man izdosies. Došos balsot, jo tas ir katra pilsoņa pienākums.
- Vai ikdienā seko līdzi aktuālajam Latvijas politikā?
- Aktuālajam politikā nesekoju līdzi, jo ir pārāk daudz informācijas, it īpaši ap vēlēšanu laiku. Tīri vienkārši nav laika, lai tam visam raktos cauri.
- Ja tev pēkšņi būtu vara ņemt kaut ko un izmainīt, kas tas būtu un kāpēc?
- Ja man būtu iespēja ko mainīt, tad tā būtu marihuānas dekriminalizācija, jo man šķiet, ka cilvēkiem nav jāsēž cietumā par to.
Grāmatu apgāda "Zvaigzne ABC" īpašniece Vija Kilbloka
- Vai plāno doties balsot? Pastāsti, kāpēc?
- Protams, es došos balsot, jo gribu, lai Latvija būtu neatkarīga valsts arī nākotnē.
- Vai ikdienā seko līdzi aktuālajam Latvijas politikā?
- Jā, es sekoju līdzi tam, kas notiek Latvijas politikā, jo no tā ir atkarīga mana dzīve.
- Ja tev pēkšņi būtu vara ņemt kaut ko un izmainīt, kas tas būtu un kāpēc?
- Ja man būtu iespēja tūliņ reāli izmainīt vienu lietu valstī, es noteiktu neapliekamo minimumu 500 eiro apmērā jau rītdien.
Tas ļautu samazināt aplokšņu algu apjomus un tādējādi ļautu godīgiem uzņēmējiem labāk konkurēt, palielinātu strādājošiem ienākumus un celtu ekonomisko aktivitāti.
Jauno mediju un digitālā mārketinga speciālists, "New Black" vadītājs Arturs Mednis
- Vai plāno doties balsot? Pastāsti, kāpēc?
- Jā, protams, plānoju. Piedalīšanās Saeimas vēlēšanās ir ne tikai reāla iespēja kaut ko ietekmēt, bet arī atbildības uzņemšanās.
Man nepatīk cilvēki, kas saka, ka ir viss slikti, bet paši neko nedara lietas labā, nepiedāvā risinājumus problēmām, tai skaitā pat nepiedalās vēlēšanās.
Ir jāiet vēlēt un pēc tam pašam jāuzņemas atbildība par to, ko esi ievēlējis, jāprasa no deputātiem rezultāts.
- Vai ikdienā seko līdzi aktuālajam Latvijas politikā?
- Daļēji. Tas ir, esmu lietas kursā par to, kas notiek, taču savu uzmanību un enerģiju veltu savam ikdienas darbam un aktīvi politiskajās diskusijās neiesaistos. Draugu un paziņu lokā, protams, pārrunājam aktualitātes, taču publiski es cenšos notikumus nekomentēt, atstājot to profesionālu politisko komentētāju ziņā.
- Ja tev pēkšņi būtu vara ņemt kaut ko un izmainīt, kas tas būtu un kāpēc?
- Kā uzņēmējam, protams, tas būtu nodokļu jautājums, kā arī rīki un instrumenti labdabīgākai videi jaunuzņēmumiem - veicinātu to rašanos un izaugsmi. Kā Latvijas iedzīvotājam - dažādi sociālie jautājumi, veselības un izglītības reformas. Kā auto un moto braucējam - ceļu kvalitāte un infrastruktūra. Domāju, ir daudzas sfēras, kurās ir daudz kas sakārtojams, taču es pagaidām nevarētu dot konkrētus ieteikumus, tad man būtu vairāk jāiedziļinās kādā no šiem jautājumiem. Katrā ziņā ir muļķīgi domāt, ka jebkuru problēmu atrisinātu, piemēram, pensiju palielināšana. Visdrīzāk, tas ne tikai neatrisinās problēmas, bet tikai radīs jaunas.
- Vai plāno doties balsot? Pastāsti, kāpēc?
- Es noteikti došos uz vēlēšanām. Ir jāveic izvēles un lēmumi, lai varētu gaidīt kādas pārmaiņas. Labas vai sliktas... ne viss ir atkarīgs tikai no mums.
Manuprāt, stāvēšana malā, ieņemot neitrālu pozīciju, vai nedošanās vēlēt ir gļēva rīcība.
Jo dzīve ir pilna ar izvēlēm un šīs izvēles ir mūsu dzīves, sabiedrības veiksmīguma atslēga.
- Vai ikdienā seko līdzi aktuālajam Latvijas politikā?
- Sirdī esmu mākslinieks. Neesmu politiski domājošs indivīds, bet es jūtu, kā politiski domājošo deputātu neadekvātie lēmumi ietekmē mani kā Latvijas pilsoni, iedzīvotāju, strādājošo personu, kas cenšas godīgi pildīt savus pienākumus pret valsti. Man ir ļoti skumji, ka cilvēki, kuri ir izvirzīti domāt un rūpēties par Latvijas attīstību un labklājību, to nespēj godprātīgi paveikt.
- Ja tev pēkšņi būtu vara ņemt kaut ko un izmainīt, kas tas būtu un kāpēc?
- Redzu, ka pašā saknē ir problēmas ar vērtību skalu, deputātu lēmumi smako pēc alkatības. Šie cilvēki neapzinās, cik viņiem nabadzīgas sirdis! Es iesaistītu profesionāļus un praktiķus likumprojektu izstrādē, kā arī stingri izvērtētu interešu konfliktus!
- Vai plāno doties balsot? Pastāsti, kāpēc?
- Jā, obligāti! Viens cilvēks spēj mainīt pasauli!
- Vai ikdienā seko līdzi aktuālajam Latvijas politikā?
- Sekoju, bet tikai galvenajām līnijām. "Mazļaužu bakhanālijas" un populistu orğijas ignorēju, jo tās garlaiko un pazemo vēlētāju. Vēlos būt informēts (nosacīti).
- Ja tev pēkšņi būtu vara ņemt kaut ko un izmainīt, kas tas būtu un kāpēc?
- Mainīt neko nemainītu, jo es neesmu kvalificēts speciālists šajās jomās un politikā.
Es ieteiktu valdības "čaļiem" sākt domāt par to, kā veicināt uzņēmējdarbību un jebkuru citu jomu, kuras valstij pelnītu naudu, jo pašreizējais funktieris samazināt, optimizēt, savākt, atrast, aizņemties ir slimi infantils un tuvredzīgs, jo ir grūti atrast tumšā istabā melnu kaķi, it sevišķi, ja tā tur nav!
- Vai plāno doties balsot? Pastāsti, kāpēc?
- Dalība vēlēšanās ir pienākums, nevis izvēle! Izvēle paliek nevis par to, vai vēlēt vai nevēlēt, bet par to, par kuru politisko spēku vēlēt. Mūsu demokrātiskās vērtības un tradīcijas ir salīdzinoši nesenas. Līdz ar to arī mūsu politiskās kultūras līmenis valstī (tas, ko iedzīvotāji dara un zina, ko var darīt politiskās līdzdalības aspektā) ir diezgan zems.
- Vai ikdienā seko līdzi aktuālajam Latvijas politikā?
- Pati cenšos aktīvi sekot līdzi būtiskākajiem jautājumiem, kritiski tos izvērtēt.
- Ja tev pēkšņi būtu vara ņemt kaut ko un izmainīt, kas tas būtu un kāpēc?
- Sociālās aprūpes jautājumi, tajā skaitā iztikas minimums, minimālā pensija un atbalsts grūtībās nonākušajiem. Finansiālais atbalsts šajos jautājumos ir jāpalielina, lai mazinātu sociālo nevienlīdzību un trūkumu, kurā dzīvo valsts neaizsargātākie iedzīvotāji. Man tas ir aktuāls jautājums, jo mana ģimene ir neizmērojami sāpīgi izjutusi šā nesakārtotā jautājuma sekas.
- Vai plāno doties balsot? Pastāsti, kāpēc?
- Tāpat kā vienmēr, arī šoreiz noteikti iešu balsot. Latvija ir vienīgā valsts pasaulē, kurā es valstiskā mērogā varu dzīvot tieši latviešu valodas, kultūras un tradīciju telpā, un kā tādu šo valsti es varu censties nosargāt arī nākotnē, ejot uz vēlēšanām un izdarot attiecīgo izvēli.
- Vai ikdienā seko līdzi aktuālajam Latvijas politikā?
- Nevaru apgalvot, ka detalizēti sekoju līdzi visām politiskās skatuves klaunādēm, taču iedziļinos politiskajos procesos tik daudz, lai pēc iespējas tuvāk patiesībai mēğinātu izprast notiekošo.
- Ja tev pēkšņi būtu vara ņemt kaut ko un izmainīt, kas tas būtu un kāpēc?
- Visnepareizākā lieta visas atjaunotās brīvvalsts laikā ir valdošās elites uzskats, ka valsts ir tikai viņi paši. Jebšu valsts viņiem ir veids kā sarūpēt sev un savējiem pēc iespējas vairāk, radot apstākļus, kuri ir labvēlīgi vien šaurai elitei. No tā arī izriet uzskats, ka darbaspēka aizplūšana uz ārzemēm nav nekāda problēma. Tik masveidīgs cilvēku zudums valstij, kuras pamatnācija ir tik mazskaitlīga, ir kaut kas absolūti nepieļaujams.
- Vai plāno doties balsot? Pastāsti, kāpēc?
- Balsot manā ģimenē ir kā pienākums. Manuprāt, ir nepareizi domāt, ka nav jēgas balsot. Jebkurā gadījumā jebkāda balss ir svarīga.
- Vai ikdienā seko līdzi aktuālajam Latvijas politikā?
- Es sekoju līdzi aktualitātēm ziņu portālos, taču ne tik ļoti iedziļināti.
- Ja tev pēkšņi būtu vara ņemt kaut ko un izmainīt, kas tas būtu un kāpēc?
- Es pārkārtotu valsts budžeta izmantošanas prioritātes. Tā kā esmu dzīvojusi Japānā un arī mācījusies tur, ņemtu piemēru, ieguldot vairāk naudas izglītībai un tās attīstībai. Uzskatu, ka pasniedzēji ir pelnījuši lielāku algu, kā arī skolēniem vajadzētu būt modernākai izglītības ieguves videi, nevis PSRS laiku ēkām ar vecām tualetēm un novecojušu mācību saturu.
Publiskots karalienes Elizabetes II nāves cēlonis
Izdota grāmata par Harija Liepiņa dēla pavadītajiem gadiem psihiatriskajā slimnīcā
Piekauts un izvarots. Maskavā par iestāšanos pret mobilizāciju spīdzina krievu dzejnieku
"Nopelnīt ar "TikTok" var, un ļoti labi!"
21. gadsimta slavenības: tiktokeri. Intervija ar @jushkapadrushka
Kambalu ģimenē gaidāmas kāzas
Žurnāls: Kazāks šķiras no sievas un sāk attiecības ar 17 gadus jaunāku mīļoto
Alvis Hermanis par vilšanos Krievijas krievos un Artusa Kaimiņa atgriešanos teātrī
EKSKLUZĪVI TVNET Uzvarēt ļaunumu. Krievu karikatūrists izsmej Putina režīmu
"Ardievu, Burka!" Magone nomainījusi uzvārdu
TV3 vieš skaidrību par pirmo izbalsošanu šovā "Dejo ar zvaigzni"
Kambalu ģimenē gaidāmas kāzas
Publiskots karalienes Elizabetes II nāves cēlonis
Iemīļoti aktieri līksmo seriāla "UgunsGrēks" pirmās sērijas noskatīšanās ballītē
"Nopelnīt ar "TikTok" var, un ļoti labi!"
21. gadsimta slavenības: tiktokeri. Intervija ar @jushkapadrushka
Paziņoti "Spēlmaņu nakts" balvu pretendenti
Izdota grāmata par Harija Liepiņa dēla pavadītajiem gadiem psihiatriskajā slimnīcā
Daudzsološā aktrise Elīna Vaska izgājusi pie vīra
"Pa kluso" apprecējies narkobarons Priverts
TV3 vieš skaidrību par pirmo izbalsošanu šovā "Dejo ar zvaigzni"
59 gadu vecumā miris hita "Gangsta's Paradise" izpildītājs
Kultūras un izklaides notikumi
Tirgi, tirdziņi un izklaides pāriet uz iekštelpām: pasākumu ceļvedis nedēļai
"Ardievu, Burka!" Magone nomainījusi uzvārdu
Žurnāls: Kazāks šķiras no sievas un sāk attiecības ar 17 gadus jaunāku mīļoto
Slepus apprecējusies Elīna Maligina
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa